钦定古今图书集成/理学汇编/经籍典/第196卷 > 日知录二 > 人君称大夫字
## 钦定古今图书集成/理学汇编/经籍典/第196卷 > 日知录二 > 人君称大夫字

古者人君于其国之卿大夫皆曰“伯父。”

郑厉公谓原繁

叔父。

鲁隐公谓臧僖伯

曰：“子大夫”，曰“二三子”，不独诸侯然也。《曲礼》言列国之
大夫，入天子之国曰某，士自称曰陪臣某，然而天子
接之，犹称其字。《宣公十六年》，晋侯使士会平王室。王
曰：“季氏而弗闻乎？”《成公三年》，晋侯使巩朔献齐捷于
周，王曰：“巩伯实来。”《昭公十五年》，晋荀跞如周葬穆后，
籍谈为介。王曰：伯氏。诸侯皆有以镇抚王室。

伯氏谓荀跞

又曰：“叔氏而忘诸乎？”

注叔籍谈字

《周》德虽衰，辞不失旧，此其称字，必先王之制也。

《春秋》凡命卿书字，皆本于此。

周公作《立政之书》，若侯国之司徒、司马、司空、亚旅，并
列于王官之后。盖古之人君，恭以接下，而不敢遗小
国之臣，故平平左右，亦是率从而成上下之交矣。